Държавен вестник, бр. 92, 2015 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  92
Наредба за изменение и допълнение на Наредба 
№ 2 от 2014 г. за условията и реда за предос-
тавяне на финансова помощ по Нацио­нална 
програма за подпомагане на лозаро-винарския 
сектор за периода 2014 – 2018 г. (обн., ДВ, 
бр. 34 от 2014 г.; изм., бр. 60 и 89 от 2014 г. )
§ 1. В чл. 1 се правят следните изменения 
и допълнения:
1. В ал. 1 т. 4 се отменя.
2. В ал. 2 думите „ал. 1, т. 1, 3 и 4“ се за­
менят с „ал. 1, т. 1 и 3“, а накрая се добавя 
„(ЗВСН)“.
§ 2. В чл. 2 се правят следните изменения 
и допълнения:
1. В ал. 1 след думите „по чл. 1, ал. 1“ се 
добавя „т. 1 и 3“.
2. Алинеи 3 и 4 се отменят.
§ 3. В чл. 3 ал. 3, 4 и 5 се изменят така:
„(3) Изпълнителният директор на ДФЗ 
определя със заповед бюджета за съответната 
година на мерките по чл. 1, ал. 1, която се 
публикува на интернет страницата на ДФЗ.
(4) Изпълнителният директор на ДФЗ 
определя със заповед периодите за подаване 
на заявления за предоставяне на финансова 
помощ по мерките по чл. 1, ал. 1, която се 
публикува на интернет страницата на ДФЗ, 
в срок най-малко 15 дни преди началото на 
съответния период.
(5) Контролът по изпълнението на про­
ектите по мерките по чл. 1, ал. 1, за които 
е сключен договор, се упражнява от ДФЗ.“
§ 4. Член 4 се изменя така:
„Чл. 4. (1) Министърът на земеделието и 
храните със заповед създава постоянна ра­
ботна група за управление на Националната 
програма. В състава на работната група се 
включват представители на браншовите орга­
низации, на Министерството на земеделието 
и храните, Изпълнителната агенция по лозата 
и виното и Държавен фонд „Земеделие“. По­
стоянната работна група прави предложения 
за промени в Националната програма, за 
преразпределение на бюджета между мерките 
и дейностите. Промените в Националната 
програма се одобряват по предвидения ред в 
Закона за прилагане на Общата организация 
на пазарите на земеделски продукти на Ев­
ропейския съюз (ЗПООПЗПЕС).
(2) Организацията и редът на работа на 
постоянната работната група за управление 
на Националната програма се определят със 
заповедта по ал. 1.“
§ 5. В чл. 5 се правят следните изменения:
1. Алинея 1 се изменя така:
„(1) По мярка „Преструктуриране и конвер­
сия на лозя“ се подпомагат следните дейности:
1. конверсия на сортовия състав на на­
саждението със сортове, класифицирани за 
съответните лозарски райони на страната чрез:
а) презасаждане без промяна на местона­
хождението на лозята; 
б) присаждане; 
2. преструктуриране на лозята чрез:
а) презасаждане с промяна на местона­
хождението на лозята; 
б) засаждане с права от националния резерв; 
3. подобряване на техниките за управление 
на лозята чрез:
а) смяна на формировката със или без 
смяна на подпорната конструкция;
б) изграждане на подпорна конструкция 
на съществуващи лозови насаждения, вклю­
чително новосъздадени;
в) смяна на подпорна конструкция на съ­
ществуващи лозови насаждения;
г) изграждане на съоръжения за борба с 
ерозията в следните форми:
аа) изграждане на противоерозионна аг­
ротехника; 
бб) изграждане на подземни колектори за 
дренаж; 
вв) изграждане на шахти и канали за от­
водняване;
гг) изграждане или реконструкция на тераси;
д) изграждане на хидромелиоративни съ­
оръжения – системи за капково напояване.“
2. В ал. 2, т. 2 думата „три“ се заменя с „две“.
§ 6. В чл. 6 се правят следните изменения 
и допълнения:
1. Досегашният текст на чл. 6 става ал. 1 
и в нея:
а) точка 1 се изменя така:
„1. презасаждане на лозарски парцел със 
същия винен сорт и същите разстояния на 
засаждане, представляващо обичайно об­
новление на лозята, които са приключили 
естествения си жизнен цикъл;“
б) създават се т. 9 и 10:
„9. смяна на формировката на лозя, по-млади 
от 5 години, считано от годината, следваща 
годината на засаждане, и/или лозя без напълно 
формирани кордони, рамена и плодни звена;
10. преструктуриране и конверсия на винени 
лозя, които не отговарят на определението за 
добро агротехническо състояние.“
2. Създава се ал. 2:
„(2) Финансова помощ не се предоставя за:
1. разходи по закупуване на оборудване и 
съоръжения втора употреба;
2. данък добавена стойност (ДДС);
3. лизинг;
4. оперативни разходи, включително раз­
ходи за поддръжка, наеми, застраховки;
5. банкови такси, разходи за гаранции, 
плащане и рефинансиране на лихви;
6. принос в натура;
7. плащане в брой (с изключение на разходи 
за трудови възнаграждения, пряко свързани с 
осъществяването на дейностите по договора);
8. осигурителни вноски по трудови възна­
граждения;